ইলিনয়

ইলিনয় (ইংরেজি: Illinois) মার্কিন যুক্তরাষ্ট্রের হৃৎকেন্দ্র হিসেবে পরিচিত মধ্য-পশ্চিম অঞ্চলে অবস্থিত একটি অঙ্গরাজ্য। ভৌগোলিকভাবে এটি দেশটির গ্রেট লেকস বা মহাহ্রদ অঞ্চলের উপকূলবর্তী অঙ্গরাজ্যগুলির একটি। ইলিনয়ের উত্তরে উইসকন্সিন, উত্তর-পূর্বে মিশিগান হ্রদ (প্রায় ১০০ কিলোমিটার দীর্ঘ তটরেখা), পূর্বে ইন্ডিয়ানা, দক্ষিণে কেন্টাকি (সীমানাটি ওহাইও নদী দ্বারা গঠিত), পশ্চিমে মিজুরি ও আইওয়া (মিসিসিপি নদী দ্বারা পৃথকীকৃত)। পূর্বদিকে ওয়াবাশ নদীটি ইন্ডিয়ানার সাথে অঙ্গরাজ্যেটির সীমানার অংশবিশেষ গঠন করেছে। ইলিনয় ১৮১৮ সালের ৩রা ডিসেম্বর ২১তম অঙ্গরাজ্য হিসেবে যুক্তরাষ্ট্রে যোগদান করে। এটি আব্রাহাম লিঙ্কনের সাথে সংশ্লিষ্টতার জন্য পরিচিত, একে লিংকনের দেশ নামেও ডাকা হয়। এখানেই লিংকন ওকালতি চর্চা করেন, রাজনীতিতে যোগ দেন, বিয়ে করেন, আইনসভার সদস্য হিসেবে প্রতিনিধিত্ব করেন এবং ১৮৬০ সালে মার্কিন রাষ্ট্রপতির পদে মনোনয়ন পান। ২০০৮ সালে ও ২০১২ সালে পরপর দুইবার এই রাজ্য থেকে আগত বারাক ওবামা প্রথম কৃষ্ণাঙ্গ মার্কিন রাষ্ট্রপতি হন। ১৯শ শতকের শেষভাগে এসে অঙ্গরাজ্যটি মার্কিন যুক্তরাষ্ট্রের একটি শীর্ষস্থানীয় শিল্পোৎপাদন অঞ্চলে পরিণত হয় এবং একই সাথে খামারজাত দ্রব্যের একটি প্রধান উৎপাদকের ভূমিকাও অব্যাহত রাখে। অঙ্গরাজ্যের প্রশাসনিক কেন্দ্র বা রাজধানীটি হল স্প্রিংফিল্ড। এখানে লিংকনের বাসভবনটি অবস্থিত, যাকে মার্কিন যুক্তরাষ্ট্রের একটি জাতীয় ঐতিহাসিক স্থানের মর্যাদা দেওয়া হয়েছে। তবে মিশিগান হ্রদের তীরে অবস্থিত শিকাগো মহানগরীটিই হল ইলিনয়ের প্রধান অর্থনৈতিক ও সাংস্কৃতিক কেন্দ্র। শিকাগো শহর ও ইলিনয়ের অবশিষ্ট অঞ্চলের মধ্যে আকাশপাতাল পার্থক্য বিদ্যমান। শিকাগো ও তার আশেপাশের এলাকাতে প্রায় ৮০ লক্ষ লোকের বাস। এটি গোটা মার্কিন যুক্তরাষ্ট্রের ৩য় বৃহত্তম নগরী। শিকাগো অঙ্গরাজ্যটির উত্তর প্রান্তে অবস্থিত বলে বাকী অংশটিকে "নিম্নরাজ্য" (ডাউনস্টেট) বলা হয়। ৪০ লক্ষ অধিবাসীবিশিষ্ট নিম্নরাজ্যটি শহর, খামারভূমি ও ছোট শহরের মিশ্রণ। ইলিনয় রাজনৈতিকভাবেও বিভক্ত। শিকাগো শহরটিতে ডেমোক্র্যাট পার্টির আধিপত্য বেশি, অন্যদিকে নিম্নরাজ্যে রিপাবলিকানরা প্রভাব বিস্তার করে। শিকাগোর নগরপ্রধান প্রায় সব সময়ই একজন ডেমোক্র্যাট, অন্যদিকে রাজ্যের প্রশাসক বা গভর্নর সর্বদাই একজন রিপাবলিকান হয়ে থাকেন। ইলিনয় নামটি স্থানীয় আদিবাসী আমেরিকীয় গোত্রগুলির একটি মৈত্রীর নাম ইলিনোয়া বা ইলিনি থেকে নেওয়া হয়েছে। শুরুর দিকের অভিযাত্রীরা ইলিনয়কে প্রেইরি তৃণভূমির অঙ্গরাজ্য হিসেবেও ডাকা শুরু করে, কেননা এখানে ছিল বিশাল বিস্তৃত তৃণভূমি। ইলিনয় মার্কিন যুক্তরাষ্ট্রের সবচেয়ে সমতল রাজ্যগুলির একটি, এর গড় উচ্চতা সমুদ্র সমতল থেকে ১৮০ মিটার। পাহাড়গুলি হালকা ঢালু আর নদীর উপত্যকাগুলি অগভীর। দক্ষিণ-পশ্চিম কোণায় মিজুরি থেকে ওজার্ক পর্বতশ্রেণীটি ইলিনয়ে প্রবেশ করেছে। দক্ষিণ-পূর্বে আরেকটি অনুচ্চ মালভূমি ইন্ডিয়ানা ও কেন্টাকি থেকে প্রবেশ করেছে। ইলিনয়ের গ্রীষ্মকালগুলি উষ্ণ এবং শীতকালগুলি শীতল ও কদাচিৎ তুষারপ্রবণ। আদিবাসী আমেরিকীয় গোত্রগুলি খ্রিস্টপূর্ব ৮ হাজার বছর থেকেই এখানে বসবাস করে আসছে। ১৭শ শতকে ফরাসিরা এখানে আগমন করে এবং ১৬৭৩ থেকে প্রায় ৯০ বছর অঞ্চলটি নিয়ন্ত্রণ করে ১৭৬৩ সালে এটিকে ব্রিটিশদের কাছে দিয়ে দেয়। এর ১৫ বছর পর ১৭৭৮ সালে মার্কিন যুক্তরাষ্ট্র এটিকে ব্রিটিশদের কাছে থেকে দখলে নিয়ে নেয়। ১৯৬২ সাল থেকে ১৯৯৯ অবধি, শিকাগোর ও'হেয়ার আন্তর্জাতিক বিমানবন্দর (ওআরডি) ছিল বিশ্বের সবচেয়ে ব্যস্ততম বিমানবন্দর, মোট উড়ান এবং যাত্রী উভয়ের ক্ষেত্রেই এটি পরিমাপ করা হয়েছিল। বার্ল আইভস - গায়ক ও অভিনেতা রিচার্ড জেনকিন্স - অভিনেতা রিচার্ড প্রায়র - স্ট্যান্ড-আপ কৌতুকাভিনেতা, অভিনেতা ও সামাজিক সমালোচক বিল মারি - অভিনেতা, কৌতুকাভিনেতা ও লেখক ফ্রেড ম্যাকমারি - অভিনেতা ও গায়ক রক হাডসন - অভিনেতা চার্লটন হেস্টন - অভিনেতা ও রাজনৈতিক কর্মী (উইলমেট) জোন অ্যালেন - অভিনেত্রী ম্যারি অ্যাস্টর - অভিনেত্রী ও লেখিকা ভার্জিনিয়া চেরিল - অভিনেত্রী ম্যারি এলিজাবেথ মাস্ট্র্যান্টোনিও - অভিনেত্রী ও গায়িকা মার্লি ম্যাটলিন - অভিনেত্রী, লেখিকা ও সমাজকর্মী জেন লিঞ্চ - অভিনেত্রী, লেখিকা, গায়িকা ও কৌতুকাভিনেত্রী জুন স্কুইব - অভিনেত্রী বেটি হোয়াইট - অভিনেত্রী ও কৌতুকাভিনেত্রী রাকেল ওয়েলচ - অভিনেত্রী (শিকাগো) মিট্‌জি গেনর - অভিনেত্রী (শিকাগো) জিলিয়ান অ্যান্ডারসন - অভিনেত্রী (শিকাগো) মিমসি ফার্মার - অভিনেত্রী (শিকাগো) ফ্রান্সেস ম্যাকডোরম্যান্ড - অভিনেত্রী (শিকাগো) ভার্জিনিয়া ম্যাডসেন - অভিনেত্রী (শিকাগো) অ্যামি ম্যাডিগান - অভিনেত্রী (শিকাগো) গ্লোরিয়া সোয়ানসন - অভিনেত্রী (শিকাগো) জেনিফার হাডসন - অভিনেত্রী (শিকাগো) আজহার উসমান - অভিনেতা (শিকাগো) কার্ল মালডেন - অভিনেতা (শিকাগো) জেসন রবার্ডস - অভিনেতা (শিকাগো) টম বেরেঞ্জার - অভিনেতা (শিকাগো) ডোনাল্ড ওকনর - অভিনেতা (শিকাগো) বব ফসে - অভিনেতা (শিকাগো) ব্রুস ডার্ন - অভিনেতা (শিকাগো) রবিন উইলিয়ামস - অভিনেতা (শিকাগো) রাফ বেলামি - অভিনেতা (শিকাগো) হ্যারিসন ফোর্ড - অভিনেতা (শিকাগো) টেরেন্স হাওয়ার্ড - অভিনেতা (শিকাগো) আর্নেস্ট হেমিংওয়ে - কথাসাহিত্যিক ও সাংবাদিক (ওক পার্ক) রে ব্র্যাডবেরি - লেখক ও চিত্রনাট্যকার (ওয়াউকেগ্যান) "Annual Estimates of the Population for the United States, Regions, States, and Puerto Rico: April 1, 2010 to July 1, 2012"। 2012 Population Estimates। United States Census Bureau, Population Division। ডিসেম্বর ২০১২। ডিসেম্বর ২৯, ২০১২ তারিখে মূল (CSV) থেকে আর্কাইভ করা। সংগ্রহের তারিখ ডিসেম্বর ২২, ২০১২।  "(5 ILCS 460/20) (from Ch. 1, par. 2901‑20) State Designations Act."। Illinois Compiled Statutes। Springfield, Illinois: Illinois General Assembly। সেপ্টেম্বর ৪, ১৯৯১। সংগ্রহের তারিখ এপ্রিল ১০, ২০০৯। Sec. 20. Official language. The official language of the State of Illinois is English.  "Illinois Table: QT-P16; Language Spoken at Home: 2000"। Data Set: Census 2000 Summary File 3 (SF 3) – Sample Data। U.S. Census Bureau। ২০০০। ফেব্রুয়ারি ১২, ২০২০ তারিখে মূল থেকে আর্কাইভ করা। সংগ্রহের তারিখ এপ্রিল ১০, ২০০৯।